**ข้อเสนอแนะบทความ เรื่อง การสร้างอัตลักษณ์ชาติพันธุ์ “อาหารลาวเวียง” ในบริบทการท่องเที่ยว ของชุมชนบ้านหาดสองแคว อำเภอตรอน จังหวัดอุตรดิตถ์**

|  |  |
| --- | --- |
| **หัวข้อ** | **ข้อเสนอแนะ** |
| บทคัดย่อ | ควรเพิ่มเติมวัตถุประสงค์ของการศึกษาในครั้งนี้ว่าคืออะไร และเขียนแยกให้ชัดเจนว่าผลของการศึกษาหรือข้อค้นพบคืออะไร |
| บทนำ | ควรเอางานวิจัยที่เกี่ยวข้องกับวัฒนธรรมอาหารและแนวคิดวัฒนธรรมอาหารมาขยายความในบทนำให้เห็นถึงความสำคัญของวัฒนธรรมอาหารกับชุมชน |
| วัตถุประสงค์ | ควรปรับวัตถุประสงค์ใหม่ เพราะมีทั้งแนวคิดอัตลักษณ์อาหาร การท่องเที่ยว ปฎิบัติการ มันสลับซับซ้อนไปหมด ควรนำเอามาเฉพาะที่จะศึกษาคือ แนวคิดวัฒนธรรมอาหารและการท่องเที่ยวชุมชนเท่านั้น |
| กรอบแนวคิดในการวิจัย | กรอบแนวคิดยังไม่เข้าใจว่ากล่องสุดท้ายที่จะได้คือ การสร้างความหมายในบริบทต่างๆ แต่ในการศึกษาเราได้ระบุไปแล้วว่ามันคืออัตลักษณ์ของชุมชนบ้านหาดสองแคว ไม่ได้มีความหมายในบริบทอื่นๆ เพราะฉะนั้นการศึกษาอัตลักษณ์ของอาหาร/วัฒนธรรมอาหารกับการท่องเที่ยวจะเป็นลักษณ์เฉพาะท้องถิ่นนี้เท่านั้น อีกทั้งยังมีแนวคิดที่เพิ่มมากอีกคือ การทำให้วัฒนธรรมกลายเป็นสินค้า ไม่สอดคล้องกับวัตถุประสงค์ควรทำความเข้าใจใหม่ ถ้าใช้แนวคิดวัฒนธรรมและเลือกย่อยในประเด็นการทำให้วัฒนธรรมกลายเป็นสินค้าจะชัดมากกว่าและนำไปสู่การท่องเที่ยวของชุมชน |
| ระเบียบวิธีวิจัย | 1.การวิจัยเชิงคุณภาพต้องมีบุคคลว่ามีคุณลักษณะอย่างไรที่ให้สัมภาษณ์ จำนวนกี่คนและมีส่วนได้เสียอย่างไรในเรื่องนี้2.ข้อมูลมือสองที่เลือกมาใช้มีลักษณะอย่างไร และการได้มามีวิธีการอย่างไรควรเขียนอธิบายให้ชัดเจน3.การเก็บข้อมูลกับชุมชนมีเครื่องมืออะไรที่ใช้ในการเก็บข้อมูล ต้องระบุมาด้วย4.การวิเคราะห์ข้อมูลใช้วิธีการใด ควรเขียนให้ชัดเจน |
| ผลการศึกษา | การนำเสนอต้องสอดคล้องกับวัตถุประสงค์ของการวิจัยที่ตั้งเอาไว้ว่า ศึกษาวัฒนธรรมอาหารของชุมชนคืออะไรและมีอะไรบ้างการที่นำเอาวัฒนธรรมอาหารมาผสมผสานกับการท่องเที่ยวมีลักษณะอย่างไรและชุมชนได้ประโยชน์อะไรจากการนำเอาวัฒนธรรมอาหารมาใช้ในมิติด้านเศรษฐกิจ สังคมและวัฒนธรรม |
| สรุปผลของการวิจัย | การสรุปผลคือการวิเคราะห์อธิบายอัตลักษณ์ของชุมชนในลักษณะของวัฒนธรรมอาหารกับการท่องเที่ยวชุมชน โดยมีงานวิจัยที่สอดคล้องมาสนับสนุนความรู้ในครั้งนี้ |